Document ID: 32014D0362

KOMISSION TÄYTÄNTÖÖNPANOPÄÄTÖS,
annettu 13 päivänä kesäkuuta 2014,
tilapäisen kokeen järjestämisestä tiettyjen poikkeusten myöntämiseksi rehukasvien viljelyyn tarkoitettujen siemenseosten pitämiseksi kaupan neuvoston direktiivin 66/401/ETY nojalla tehdyn päätöksen 2009/109/EY muuttamisesta
(tiedoksiannettu numerolla C(2014) 3788)
(ETA:n kannalta merkityksellinen teksti)
(2014/362/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 13 a artiklan,
sekä katsoo seuraavaa:
(1)
Komission päätöksellä 2009/109/EY (2) säädetään 31 päivään toukokuuta 2014 kestävän tilapäisen kokeen järjestämisestä rehukasvien viljelyyn tarkoitettujen siemenseosten pitämiseksi kaupan, mukaan lukien tietyt lajit, joita ei ole lueteltu neuvoston direktiivissä 66/401/ETY, neuvoston direktiivissä 66/402/ETY (3), neuvoston direktiivissä 2002/55/EY (4) tai neuvoston direktiivissä 2002/57/EY (5); tarkoituksena on selvittää, täyttävätkö nämä lajit vaatimukset niiden sisällyttämiseksi direktiivin 66/401/ETY 2 artiklan 1 kohdan A alakohtaan.
(2)
Rehuna käytettävien siemenseosten tuotantoa, varmentamisen edellytyksiä ja kaupan pitämisen hyväksymistä koskevat tiedot ovat edelleen riittämättömät, minkä vuoksi niitä on täydennettävä ja ne on koottava yhteen. Sen vuoksi on tarpeen pidentää väliaikaisen kokeen kestoa.
(3)
Väliaikaisen kokeen aloittamisen jälkeen on tutkimus- ja kehittämishankkeiden seurauksena otettu tutkittavaksi useita muita lajeja, joita voitaisiin käyttää uusissa seoksissa. Sen vuoksi lajit Lathyrus cicera, Medicago doliata ja Trifolium isthmocarpum olisi sisällytettävä kokeen piiriin.
(4)
Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2009/109/EY seuraavasti:
1)
Korvataan 1 artikla seuraavasti:
”1 artikla
Kohde
Unionin tasolla järjestetään tilapäinen koe, jolla arvioidaan, voidaanko lajeja Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum ja Vicia benghalensis, jäljempänä ’1 artiklassa tarkoitetut lajit’, pitää kaupan siemenseoksina tai siemenseoksissa; tarkoituksena on määrittää, pitäisikö kaikki nämä lajit tai jotkin niistä sisällyttää direktiivin 66/401/ETY 2 artiklan 1 kohdan A alakohdassa olevaan rehukasviluetteloon.”
2)
Korvataan 9 artiklassa ilmaisu ”31 päivänä toukokuuta 2014” ilmaisulla ”31 päivänä toukokuuta 2016”.
3)
Lisätään liitteessä I olevaan taulukkoon seuraavat kohdat:
1
2
3
4
5
6
7
”Lathyrus cicera
80
95
1,0
(c), (d), (e)
25
1 000
Medicago doliata
70
98
2,0
(c), (d), (e)
10
100
Trifolium isthmocarpum
70 (myös kovat siemenet)
98
1,0
(c), (d), (e)
10
100”
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä kesäkuuta 2014.

Labels: 7
3
17
6